CELEX: C2004/300/54
Language: el
Date: 2004-12-04 00:00:00
Title: Υπόθεση C-412/04: Προσφυγή της Επιτροπής των Ευρωπαϊκών Κοινοτήτων κατά Ιταλικής Δημοκρατίας, που ασκήθηκε στις 24 Σεπτεμβρίου 2004

4.12.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 300/27
            
         Προσφυγή της Επιτροπής των Ευρωπαϊκών Κοινοτήτων κατά Ιταλικής Δημοκρατίας, που ασκήθηκε στις 24 Σεπτεμβρίου 2004
   Υπόθεση C-412/04
   (2004/C 300/54)
   Η Επιτροπή των Ευρωπαϊκών Κοινοτήτων, εκπροσωπούμενη από τους Klaus Wiedner και Giuseppe Bambara, άσκησε ενώπιον του Δικαστηρίου των Ευρωπαϊκών Κοινοτήτων στις 24 Σεπτεμβρίου 2004 προσφυγή κατά της Ιταλικής Δημοκρατίας.
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Ιταλική Δημοκρατία, θεσπίζοντας τις διατάξεις των άρθρων 2, παράγραφος 1· 17, παράγραφος 12· 27, παράγραφος 2· 30, παράγραφος 6-bis· 37 ter και 37-quater, παράγραφος 1, του νόμου 109 της 11ης Φεβρουαρίου 1994, όπως τροποποιήθηκε τελευταία με το άρθρο 7 του νόμου 166 της 1ης Αυγούστου 2002· 2, παράγραφος 5, του νόμου 109/94, όπως τροποποιήθηκε τελευταία με τον νόμο 166/2002, σε συνδυασμό προς τις διατάξεις των νόμων 1150 του 1942 και 10 του1977 με τις επακολουθήσασες τροποποιήσεις και συμπληρώσεις· 28, παράγραφοι 4, του νόμου 109/94, σε συνδυασμό προς το άρθρο188 του πδ 554 της 21ης Δεκεμβρίου1999 και 7 του προαναφερθέντος νόμου 166/2002, καθώς και του άρθρου 3, παράγραφος 3, του νδ 157 της 7ης Μαρτίου1995, παρέβη τις υποχρεώσεις που υπέχει από τις οδηγίες 93/37/ΕΟΚ (1), 93/36/ΕΟΚ (2), 92/50/ΕΟΚ (3) και 93/38/ΕΟΚ (4), καθώς και από τα άρθρα 43 και 49 της Συνθήκης ΕΚ και τις αρχές της διαφάνειας και της ίσης μεταχείρισης που αποτελούν απόρροιά της·
            
         
               —
            
            
               να καταδικάσει την Ιταλική Δημοκρατία στα δικαστικά έξοδα.
            
         Ισχυρισμοί και κύρια επιχειρήματα:
   Η Επιτροπή παρατηρεί ότι το άρθρο 2, παράγραφος 1, του νόμου 109/94 και το άρθρο 3, παράγραφος 3, του νδ 157 της 7ης Μαρτίου1995, υπάγοντας στο καθεστώς των συμβάσεων δημοσίων έργων στις οποίες το στοιχείο «έργο» προέχει μεν από οικονομική άποψη, έχει όμως επικουρικό χαρακτήρα έναντι άλλων παροχών, έχουν ως συνέπεια να θέτουν πολλούς διαγωνισμούς υπηρεσιών και προμηθειών εκτός πεδίου εφαρμογής της οικείας κοινοτικής ρύθμισης, που, αναλόγως της περιπτώσεως, είναι οι οδηγίες 92/50/ΕΟΚ και 93/36/ΕΟΚ.
   Δεδομένου δε ότι τα κατώτατα όρια εφαρμογής των οδηγιών αυτών είναι αισθητά κατώτερα εκείνων της οδηγίας 93/37/ΕΟΚ, οι υπό κρίση διατάξεις έχουν ως αποτέλεσμα να επιτρέπουν, χωρίς τήρηση των διαδικασιών των οδηγιών 92/50/ΕΟΚ και 93/36/ΕΟΚ, την ανάθεση των μικτών διαγωνισμών, υπηρεσιών και έργων, προμηθειών και έργων, ή προμηθειών, έργων και υπηρεσιών, η αξία των οποίων ναι μεν υπερβαίνει τα κατώτατα όρια εφαρμογής των τελευταίων οδηγιών, υπολείπεται όμως της αξίας που προβλέπεται για τους διαγωνισμούς έργων κατά την οδηγία 93/37/ΕΟΚ, απλώς και μόνον διότι τα έργα, έστω και επικουρικού χαρακτήρα, έχουν προέχουσα οικονομική βαρύτητα. Υπ' αυτό το πρίσμα, η υπό κρίση διατάξεις συνιστούν παράβαση των προμνησθεισών οδηγιών 92/50/ΕΟΚ και 93/36/ΕΟΚ.
   
      Ρύθμιση περί των εκτελουμένων από ιδιώτες έργων που απαλλάσσονται από πολεοδομικά τέλη
   
   Η Επιτροπή θεωρεί ότι το άρθρο 2, παράγραφος 5, του νόμου 109/94, κατά το μέτρο που αποκλείει την υποχρέωση προσφυγής στις διαδικασίες της οδηγίας 93/37/ΕΟΚ στην περίπτωση κατά την οποία η σύμβαση μεταξύ του ιδιώτη και της διοικήσεως περιλαμβάνει πλείονα έργα, τα οποία, εξεταζόμενα ένα προς ένα, έχουν αξία κατώτερη του κατωτάτου ορίου εφαρμογής της εν λόγω οδηγίας, αλλά το συνολικό ποσό των οποίων το υπερβαίνει, συνιστά, σε συνδυασμό πάντα προς τις διατάξεις των νόμων1150 της 1942 και 10 του1977 με τις επακολουθήσασες τροποποιήσεις και συμπληρώσεις, που επιτρέπουν την απευθείας ανάθεση των πολεοδομικών έργων στον κάτοχο οικοδομικής αδείας ή εγκεκριμένου ρυμοτομικού σχεδίου, παράβαση της οδηγίας 93/37/ΕΟΚ.
   
      Ρύθμιση περί αναθέσεως καταρτίσεως σχεδίου και διευθύνσεως έργων ποσού κατωτέρου των κοινοτικών κατωτέρων ορίων
   
   Η Επιτροπή παρατηρεί ότι τα άρθρα 17 και 30 του νόμου 109/1994, που επιτρέπουν στις αναθέτουσες αρχές να αναθέτουν τις εν λόγω συμβάσεις βάσει σχέσεως εμπιστοσύνης, χωρίς την τήρηση κανενός τύπου δημοσιότητας, δεν μπορούν παρά να θεωρούνται αντίθετα προς την αρχή της διαφάνειας, απόρροια του άρθρου 49 της Συνθήκης ΕΚ. Εξ άλλου, η χρήση διαδικασίας ελέγχου της πείρας και της ικανότητας των παρεχόντων τις υπηρεσίες δεν αρκεί για να εξασφαλίσει την τήρηση της προαναφερθείσας αρχής της διαφάνειας, όταν δεν προβλέπονται παράλληλα κάποιες ελάχιστες μορφές δημοσιότητας που να καθιστούν δυνατό τον επί ίσοις όροις ανταγωνισμό μεταξύ όλων των επιχειρήσεων που θα μπορούσαν να ενδιαφέρονται να παράσχουν την υπηρεσία.
   
      Ρύθμιση περί αναθέσεως των υπηρεσιών διευθύνσεως των έργων
   
   Η Επιτροπή διαπιστώνει ότι το άρθρο 27, παράγραφος 2, του νόμου 109/1994, κατά το μέτρο που επιτρέπει την απευθείας ανάθεση, χωρίς ανταγωνισμό, των συμβάσεων υπηρεσιών διευθύνσεως των έργων στον επαγγελματία που έχει αναλάβει την κατάρτιση του σχεδίου, συνιστά παράβαση, ανάλογα με την αξία των ανατιθεμένων υπηρεσιών και της εφαρμοστέας ρυθμίσεως, των οδηγιών 92/50/ΕΟΚ και 93/38/ΕΟΚ ή των άρθρων 43 και 49 της Συνθήκης ΕΚ.
   
      Ρύθμιση περί αναθέσεως των υπηρεσιών επιθεωρήσεως
   
   Η Επιτροπή θεωρεί ότι ο προβλεπόμενος στο άρθρο 28 του νόμου 109/94 μηχανισμός, επιτρέποντας την απευθείας επιλογή επιθεωρητών εκ μέρους της αναθέτουσας αρχής εκτός των δικών της υπηρεσιών, χωρίς να προβλέπει ούτε τη δημοσίευση προκηρύξεως διαγωνισμού ούτε άλλες μορφές δημοσιότητας που να παρέχουν σε όλες τις δυνάμει ενδιαφερόμενες επιχειρήσεις τη δυνατότητα να διαγωνιστούν για την ανάθεση των συμβάσεων με αντικείμενο τις υπηρεσίες επιθεωρήσεως, αντιβαίνει, ανάλογα με την αξία των εν λόγω υπηρεσιών και την εφαρμοστέα ρύθμιση, προς τις οδηγίες 92/50/ΕΟΚ και 93/38/ΕΟΚ ή τα άρθρα 43 και 49 της Συνθήκης ΕΚ.
   
      Ρύθμιση περί χρηματοδοτήσεως του σχεδίου
   
   Τα άρθρα 37 bis επ. του νόμου 109/94 ρυθμίζουν τον θεσμό της αποκαλούμενης «χρηματοδότησης του σχεδίου». Ο θεσμός αυτός σκοπό έχει να καθιστά δυνατή την εκτέλεση δημοσίων έργων βάσει προτάσεων υποβαλλομένων από πρόσωπα εκτός της διοικήσεως, που αποκαλούνται «επιχειρηματικοί φορείς», μέσω παραχωρήσεως έργου.
   Η Επιτροπή παρατηρεί ότι η προαναφερόμενη ρύθμιση που οργανώνει τον ανταγωνισμό για την παραχώρηση παρέχει στον «επιχειρηματικό φορέα» δύο πλεονεκτήματα έναντι όλων των άλλων δυνητικών ανταγωνιστών. Πρώτον, από διαδικαστική άποψη, ο «επιχειρηματικός φορέας» καλείται αυτεπαγγέλτως να μετάσχει στην διαδικασία διαπραγμάτευσης για την ανάθεση της παραχώρησης, ασχέτως οποιασδήποτε συγκρίσεως της προσφοράς του με εκείνες που έχουν υποβάλει όσοι συμμετείχαν στον προηγούμενο διαγωνισμό. Επομένως, και όταν ακόμη στον διαγωνισμό αυτό υποβλήθηκαν πάνω από δύο προσφορές καλύτερες από την αρχική πρόταση του «επιχειρηματικού φορέα», η διαδικασία με διαπραγμάτευση θα διεξαχθεί παρά ταύτα μόνο μεταξύ των δύο καλυτέρων υποβληθεισών προσφορών και του ίδιου του «επιχειρηματικού φορέα». Δεύτερον, από ουσιαστική άποψη, η υπέρ του «επιχειρηματικού φορέα» πρόβλεψη της δυνατότητας να τροποποιεί την προσφορά του κατά τη διάρκεια της διαδικασίας με διαπραγμάτευση, ώστε να την προσαρμόζει σε ό,τι θεωρεί πιο πρόσφορο η διοίκηση, αποτελεί, στην ουσία, εύνοια υπέρ αυτού, δικαίωμα προτιμήσεως κατά την ανάθεση της παραχωρήσεως.
   Η Επιτροπή θεωρεί ότι η αναγνώριση των ανωτέρω πλεονεκτημάτων του «επιχειρηματικού φορέα» έναντι των δυνητικών παραχωρησιούχων αντιβαίνει προς την αρχή της ίσης μεταχείρισης.
   
      (1)  ΕΕ L 199 της 9.8.1993, σ. 54.
   
      (2)  ΕΕ L 199 της 9.8.1993, σ. 1.
   
      (3)  ΕΕ L 209 της 24.7.1992, σ. 1.
   
      (4)  ΕΕ L 199 της 9.8.1993, σ. 84.